Държавен вестник, бр. 62, 2000 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  62
§ 2. В допълнителните разпоредби се създа-
ва нов § 3 със следното съдържание:
“§ 3. Инспекторите по въздухоплаването при
изпълнение на полетните задачи от летателна-
та програма на авиационните оператори изпъл-
няват и специфични функции с допълнителни
задължения, изразяващи се в непосредствен
контрол   върху   безопасната   експлоатация   на
въздухоплавателните средства.”
§ 3. Досегашните § 3, 4, 5, 6, 7, 8 и 9 стават
съответно § 4, 5, 6, 7, 8, 9 и 10.
§ 4. Този правилник влиза в сила от датата
на обнародването му в “Държавен вестник”.
Министър: Ант. Славински
42970
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 14
от 19 юли 2000 г.
за изискванията за защита и хуманно отноше-
ние към животните, отглеждани в стопанства
чрез интензивни технологии
Г л а в а  п ъ р в а
ОБЩИ РАЗПОРЕДБИ
Чл. 1. (1) С тази наредба се уреждат:
1. минималните зоохигиенни изисквания
за защита и хуманно отношение към живот-
ните, отглеждани в стопанства чрез интензив-
ни технологии;
2. задълженията на собствениците на сто-
панства за отглеждане на животни чрез интен-
зивни технологии за осигуряване изпълнение-
то на изискванията по т. 1.
(2) Наредбата не се прилага за:
1. свободно живеещи животни (дивеч);
2. животни, използвани за състезания, из-
ложби или културни мероприятия;
3. животни, използвани за експериментални
или лабораторни цели;
4. безгръбначни животни.
Чл. 2. (1) Животните се отглеждат в стопан-
ства чрез интензивни технологии по начин,
който ги предпазва от вредни въздействия и не
им причинява болка и страдания.
(2) Животните се отглеждат в стопанства
чрез интензивни технологии според изисквани-
ята на техния фенотип и генотип.
Г л а в а  в т о р а
ИЗИСКВАНИЯ ЗА ХУМАННО ОТНОШЕ-
НИЕ ПРИ ОТГЛЕЖДАНЕ НА ЖИВОТНИ
ЧРЕЗ ИНТЕНЗИВНИ ТЕХНОЛОГИИ
Чл. 3. Животните се отглеждат в стопанства
чрез интензивни технологии от достатъчен на
брой персонал, който притежава необходимата
квалификация и опит.
Чл. 4. На животните, отглеждани в стопан-
ства чрез интензивни технологии, се осигуря-
ват подходящи помещения, храна и вода съоб-
разно тяхната възраст, порода, предназначение,
технологична група, физиологични и етологич-
ни особености.
Чл. 5. (1) На всяко животно, отглеждано в
стопанство чрез интензивни технологии, се оси-
гурява свобода на движение в съответствие с
научните достижения, така че да не му се при-
чиняват излишни страдания.
(2) Ако се налага връзване на животните, то
се извършва по начин, ограничаващ минимал-
но естествените им движения за задоволяване
на техните потребности, съобразно физиологич-
ните и етологичните им особености.
Чл. 6. (1) На животните, съобразно с техния
вид и възраст, през определени интервали се
дава достатъчно количество пълноценна хра-
на, която да задоволява техните нужди и да ги
поддържа в добро здравословно състояние.
(2) На животните се осигурява постоянен
достъп до питейна вода.
(3) Оборудването за хранене и поене на жи-
вотните се конструира и разполага по начин, кой-
то изключва замърсяване на храната и водата.
Чл. 7. (1) В храната и водата на животните
не се включват вещества, които могат да имат
вредно действие върху тях.
(2) Забранено е на животните да се дават
вещества, за които не е доказано по безспорен
начин, че нямат вредно действие.
(3) Забраната по ал. 2 не се прилага при из-
ползване на вещества с профилактично и тера-
певтично действие, предписани от ветеринар-
номедицински специалист.
Чл. 8. Забранено е използването на методи
за изкуствено или естествено развъждане, кои-
то причиняват сериозни страдания или нараня-
вания на животни.
Г л а в а  т р е т а
ОПАЗВАНЕ ЗДРАВЕТО НА ЖИВОТНИ,
ОТГЛЕЖДАНИ ЧРЕЗ ИНТЕНЗИВНИ
ТЕХНОЛОГИИ
Чл. 9. (1) Собствениците и ръководителите
на стопанства за отглеждане на животни чрез
интензивни технологии осигуряват ежедневен
контрол върху здравословното им състояние с
цел недопускане причиняването на излишни
страдания на животните. За осъществяване на
контрола в помещенията, където се отглеждат
животните, се осигурява достатъчно осветле-
ние—неподвижно или подвижно.
(2) За болните и наранените животни се по-
лагат нужните грижи, а когато това е необхо-
димо, незабавно се търси помощта на обслуж-
ващия ветеринарен специалист. Ако е необхо-
димо, болните и наранените животни се изо-
лират в подходящо помещение със суха и удоб-
на постеля.